**Andelsboligforeningen Højen III**

**Felixvej, Slots Bjergby, 4200 Slagelse**

**HUSORDEN**

Alle andelshavere har i vinterhalvåret, pligt til at rydde sne og salte ud for sin egen andel, i henhold til gældende regler – hverdag før kl. 7.00 og i weekends før kl. 8.00.

**Huset:**

Der må ikke ændres ved husets udseende udefra, uden bestyrelsens godkendelse.

Der må ikke foretages bygningsmæssige ændringer uden bestyrelsens godkendelse.

**Udenomsarealer:**

Carporte og udearealer i og omkring egen have skal altid holdes pænt og ordentligt.

Ønskes udhuse, redskabsskure, drivhuse eller lignende opført på ejendommen, skal godkendte tegninger forelægges bestyrelsen, som derefter tager stilling til opførelsen.

Flagstænger, paraboler og antenner må ikke opstilles/opsættes i egen have.

Eventuelt hegn skal være efter foreningens godkendte tegninger, så bebyggelsen får et ensartet præg.

**Parkering:**

Til hver bolig hører en carport. Parkering må kun ske foran egen carport, eller på en af de øvrige fælles P-pladser.

Der må ikke henstilles campingvogne, trailere, lastbiler eller anden form for øvrigt, oplagt på andelsforeningens grund.

**Kørsel:**

Af hensyn til børn og ældre menneskers sikkerhed, beder vi beboerne om at køre med yderste forsigtighed.

**Musik og støjende adfærd:**

Musik er rart – men ikke naboens. Spil ikke så højt, at naboen også kan høre med. Spil ikke for åbne vinduer og døre.

I de sene nattetimer, bør vises særligt hensyn til naboerne ved at dæmpe ned, så andres ønske om nattero ikke forstyrres. I særlige situationer bør sikres, at naboerne er indforståede med støj efter kl. 23.00.

Støjende værktøj, plæneklippere og hækkeklippere må ikke anvendes før kl. 10.00 i weekends og ikke efter kl. 18.00 alle dage.

Ved færdsel på stier og fællesarealer skal der vises behørig hensyntagen til de øvrige beboere.

**Husdyr:**

Det er tilladt at holde husdyr under forudsætning af, at de ikke er til gene for de øvrige beboere.

Udenfor eget areal skal hunde føres i snor og altid af en person, der har kontrol over hunden.

Ved husdyrs urenlighed på stier og fællesareal, er det ejerens pligt at fjerne efterladenskaber.

**Erhverv:**

Der må ikke drives erhverv fra beboelsen, medmindre bestyrelsen har givet sit skriftlige samtykke hertil.

**Overtrædelser:**

Ved overtrædelse af disse regler, vil der fra bestyrelsens side ske skriftlig påtale.

Retter beboeren sig ikke efter påtalen vil bestyrelsen tage stilling til, hvad der videre skal ske, og om beboelsen i værste fald, skal fraflyttes.

**Ovenstående Husorden er godkendt på Ekstraordinær Generalforsamling d. 6. juli 2005.**

**Tilføjelser jf. senere generalforsamlingsbeslutninger:**

**Udvendig vedligeholdelse af maling og oliering:**

Vinduer og døre olieres 1 gang om året senest 31. august ned GORI 44 ”Teak”, eller 1 gang hvert andet år med GORI 88 transparant ”Teak”. Desuden skal bundstykker på sydvendte vinduer og døre behandles 1 ekstra gang inden 31. oktober med farveløs olie.

Bliver vinduer og døre for mørke, kan de også behandles med farveløs olie 1 gang om året.

Hegn på terrasser og træbeklædning på udhuse mod syd behandles i ulige årstal med GORI 44 ”Trykimprægneret Grøn”. Alternativt kan anvendes GORI 88 transparant ”Trykimprægneret Grøn” hver 4 år.

Træbeklædning på udhuse mod nord efter behov med GORI 88 transparant ”Trykimprægneret Grøn”, dog mindst hvert 3. år, eller med GORI 88 transparant ”Trykimprægneret Grøn”, mindst hvert 5. år, første gang i 2009.

Sternbræt og stolpe i carport behandles med GORI 88 heldækkende ”Kridt”, første gang i 2008, derefter med 2 års interval.

Såvel træbeklædning på udhuse som sternbræt skal planlægges behandlet i samarbejde med naboen. Det bør ske samtidigt og med samme maling/dåse, så det får en ensartet udseende. Oliering af carporte og udhæng må kun ske efter aftale med bestyrelsen.

Tagrende renses 1 gang om året.

**Vedtaget på generalforsamling 4. marts 2016**

**Afståelse af ekstra tildelte udenoms arealer:**

Hvis en andelshaver i Højen III ønsker at tilbagelevere tildelte arealer, udover de lovpligtige arealer, skal disse arealer tilbageføres i samme stand, som de er modtaget, d.v.s. at beplantning, kasser og sten skal fjernes og der genetableres grønt område ved hjælp af vores haveselskab. Ansøgning om dette skal forelægges bestyrelsen med udgangen af januar måned af hensyn til ny kontrakt med haveselskabet for det kommende år.

**Vedtaget på generalforsamling 16. april 2010**

**Arbejd og bliv belønnet:**

Dette punkt fra 4. marts 2016 er slette på den ekstraordinære generalforsamling 21. maj 2022.

Slots Bjergby 25. maj 2022